စင်္ကြာမုနိ

၂၀၀၀ ပြည့်နှစ်တွင် မြောက်ဦးမြို့ ရှိ ချောင်းတစ်ချောင်းမှ ရရှိခဲ့သည့် မဟာမုနိထိုင်ဟန် သွန်းဆင်းတုတော်ဖြစ်ပြီး ဦးတော်နှင့် ခန္ဓာတော်တို့တွင် ဆင်းတုတော်ငယ်ရုပ်ကြွ စုစုပေါင်း ၁၁၆၂ ဆူ ပါရှိသည်။ ဘယ်ဘက် လက်ဝါးပြင်ပေါ်တွင် အချွန်းရှစ်ခုပါသောစင်္ကြာကို ဒေါင်လိုက် တင်ထားသည်။ ဉာဏ်တော် ၁၈ လက်မခန့် ရှိသည်။ ယခု စစ်တွေမြို့ လောကာနန္ဒာစေတီဝင်းတွင် သီးခြားကိန်းဝပ်သည်။

ကိုးကား
၁။ ရခိုင်သုတအဘိဓာန် - အောင်လှသိန်း (၂၀၁၅)